[bookmark: _Hlk146721022]REFERAT  DE APROBARE

[bookmark: _Hlk146720280]PROIECT DE HOTĂRÂRE PRIVIND  NEASUMAREA RESPONSABILITĂȚII ORGANIZĂRII ȘI DERULĂRII PROCEDURILOR DE ATRIBUIRE A CONTRACTELOR/ACORDURILOR-CADRU PENTRU ACHIZIȚIA DE FRUCTE ȘI LEGUME PROASPETE, DE LAPTE ȘI PRODUSE LACTATE ȘI DE PRODUSE DE PANIFICAȚIE ȘI A CONTRACTELOR/ACORDURILOR-CADRU DE PRESTARE A SERVICIILOR PENTRU DERULAREA MĂSURILOR EDUCATIVE LA NIVEL LOCAL
                                                                      
                  Având în vedere   prevederile art. 1 alin. (4) al O.G. nr.13 /2017 privind aprobarea participării României  la Programul pentru școli al Uniunii Europene potrivit  cărora „autoritățile  competente la nivel local pentru aplicarea Programului pentru școli sunt consiliul județean și/sau consiliul local, care își asumă organizarea și derularea procedurilor de  atribuire a contractelor pentru  achiziția produselor aferente Programului” precum și prevederile  art.1  alin. (5) ale aceluiasi act normativ potrivit cărora „Consiliile județene și locale sunt obligate colaboreze și să își distribuie responsabilitățile înainte de demararea Programului, conform procedurii aprobate prin hotărâre a Guvernului” și ținând seama de adresa nr. 29101/16.08.2023 a Consiliului Județean  Constanța  înregistrată in cadrul institutiei noastre  cu nr. 6710/18.08.2023.
       Ținând cont de faptul că pe parcursul anilor și până în prezent Consiliul Județean Constanța  s-a ocupat de organizarea și derularea acestor proceduri de atribuire a contractelor pentru achiziția produselor și a contractelor de prestare  a serviciilor, propunem aprobarea neasumării responsabilității comunei Cuza Vodă pentru organizarea și derularea acestor proceduri.

           Supunem spre analiză și aprobarea Consiliului Local Cuza Vodă proiectul de hotărâre privind  neasumarea responsabilității organizării și derulării procedurilor de atribuire a contractelor/acordurilor-cadru pentru achiziția de fructe și legume proaspete, de lapte și produse lactate și de produse de panificație și a contractelor/acordurilor-cadru de prestare a serviciilor pentru derularea măsurilor educative la nivel local.

